CELEX: 62011TO0087
Language: bg
Date: 2011-06-09 00:00:00
Title: Определение на председателя на Общия съд от 9 юни 2011 г. # GRP Security срещу Сметна палата на Европейския съюз. # Обезпечително производство - Обществена поръчка за услуги - Нередности, установени в някои представени от избрания оферент документи - Решения за налагане на административна санкция на избрания оферент и за едностранно разваляне на договора - Молба за спиране на изпълнението - Липса на неотложност. # Дело T-87/11 R.

Определение на председателя на Общия съд от 9 юни 2011 г. — GRP Security/Сметна палата
      (Дело T-87/11 R)
      „Обезпечително производство — Обществена поръчка за услуги — Нередности, установени в някои представени от избрания оферент документи — Решения за налагане на административна санкция на избрания оферент и за едностранно разваляне на договора — Молба за спиране на изпълнението — Липса на неотложност“
      1.                     Обезпечително производство — Спиране на изпълнението — Временни мерки — Условия за постановяване — Fumus boni juris — Неотложност —
            Значителна и непоправима вреда — Кумулативен характер — Претегляне на всички разглеждани интереси — Ред за разглеждане и начин
            на проверка — Право на преценка на съдията по обезпечителното производство (член 256, параграф 1 ДФЕС, членове 278 ДФЕС и
            279 ДФЕС; член 104, параграф 2 от Процедурния правилник на Общия съд) (вж. точки 15—17)
      2.                     Обезпечително производство — Спиране на изпълнението — Временни мерки — Условия за постановяване — Неотложност — Значителна
            и непоправима вреда — Тежест на доказване — Финансова вреда — Преценка, отчитаща размерите на предприятието и положението
            на групата, към която то принадлежи (членове 278 ДФЕС и 279 ДФЕС; член 104, параграф 2 от Процедурния правилник на Общия съд)
            (вж. точки 23, 24, 30 и 31)
      3.                     Обезпечително производство — Условия за допустимост — Жалба — Изисквания за форма — Излагане на основанията, които обосновават
            вероятната основателност на исканите мерки — Подаване на допълнително писмено становище за отстраняване на пропуски — Несъвместимост
            с обезпечителното производство (членове 278 ДФЕС и 279 ДФЕС; член 104, параграф 2 и член 109 от Процедурния правилник на Общия
            съд) (вж. точки 26 и 28)
      4.                     Обезпечително производство — Спиране на изпълнението — Условия за постановяване — Значителна и непоправима вреда — Финансова
            вреда — Вреда, която може да бъде поправена впоследствие чрез обезщетение или посредством иск за обезщетение — Вреда, която
            не може да се счита за непоправима (членове 268 ДФЕС, 278 ДФЕС, 279 ДФЕС и 340 ДФЕС; член 104, параграф 2 от Процедурния правилник
            на Общия съд) (вж. точка 35)
      5.                     Обезпечително производство — Спиране на изпълнението — Временни мерки — Условия за постановяване — Неотложност — Вреда, която
            вече е настъпила — Вреда, която е изцяло хипотетична — Изключване (членове 278 ДФЕС и 279 ДФЕС; член 104, параграф 2 от Процедурния
            правилник на Общия съд) (вж. точки 37, 38 и 40)
      Предмет
      
         
               Молба за спиране на изпълнението, от една страна, на Решение от 14 януари 2011 г., с което Сметната палата иска молителят
                  да заплати обезщетение за вреди и пропуснати ползи в размер на 16 000 EUR и си запазва правото да претендира последващи вреди
                  и пропуснати ползи, както и, от друга страна, на решението ѝ от същия ден, с което е наложена административна санкция, недопускане
                  до участие в процедури за възлагане на обществени поръчки и отнемане на възможността за получаване на субсидии, финансирани
                  от бюджета на Съюза за срок от три месеца
               
            Диспозитив
      
         
                  1)
               
               
                  
               
               
                  	Отхвърля молбата за допускане на обезпечение.
               
            
         
                  2)
               
               
                  
               
               
                  	Не се произнася по съдебните разноски.